கேள்வி: ஜே. எஸ். ராஜ்குமார் என்பது என்ன?
பதில்: ஜே. எஸ். ராஜ்குமார் (''JS Rajkumar'') ''லைஃப்லைன்'' குழும மருத்துவமனைகளின் நிறுவனராவார். இவர் இந்தியாவின் சென்னை முதல் தண்டு செல்கள் பிரிவை அமைத்தவர் என்று அறியப்படுகிறது. மதராசு மருத்துவக் கல்லூரி இளநிலை மருத்துவம் மற்றும் அறுவையியல் பட்டமும், முதுகலைப் பட்டமும் பெற்றார். பின்னர், இங்கிலாந்தில் மூத்த அறுவை சிகிச்சை நிபுணர்களின் கீழ் மேம்பட்ட பொது அறுவை சிகிச்சை மற்றும் கல்லீரல் மற்றும் கணையம் அறுவை சிகிச்சை ஆகியவற்றில் பயிற்சி பெற்றார். மேலும் இவர் ஒரு கவிஞராகவும் அறியப்படுகிறார். இவரது கவிதைகள் மற்றும் சிறுகதைகளின் தொகுப்பு ''ஸ்கால்பெல் ஸ்கிரிபில்ஸ்'' என்ற தலைப்பில் ஒரு புத்தகமாக வெளியிடப்பட்டுள்ளது.
கேள்வி: ஜே. எஸ். ராஜ்குமார் - பணிகள் குறித்து விரிவாக சொல்லுங்கள்.
பதில்: கூகுள் கண்ணாடியைப் பயன்படுத்தி இணையம் மூலம் அறுவை சிகிச்சை செய்த முதல் இந்திய அறுவை சிகிச்சை நிபுணர் ராஜ்குமார் ஆவார். 45 வயது முதியவருக்கு மேல் இரைப்பை குடல் லப்பிரச்கொப்பி அறுவை சிகிச்சை செய்யப்பட்டது. 500 மீட்டர் தொலைவில் உள்ள அறுவை சிகிச்சை மையத்திற்கு வெளியே அமர்ந்திருந்த மருத்துவர்கள், அறுவை சிகிச்சை நிபுணர்கள், மருத்துவ மாணவர்கள் மற்றும் பத்திரிகையாளர்களுக்கு முழு செயல்முறையும் நேரடியாக ஒளிபரப்பப்பட்டது. இந்த செயல்முறை வெளிநாடுகளில் அடிக்கடி பயன்படுத்தப்பட்டாலும், இந்தியாவில் முதல் முறையாக 2013 இல்தான் நிகழ்த்தப்பட்டது. கொல்கத்தா-சென்னை விமானத்தில் பயணம் செய்த 46 வயதான அறுவை சிகிச்சை நிபுணரின் உயிரைக் காப்பாற்ற ராஜ்குமார், ஒரு சில மருத்துவர்களுடன் இணைந்து உதவினார். அறுவைசிகிச்சை நிபுணர் மயக்கமடைந்து, நாடித் துடிப்பை இழந்து நின்றபோது , இதயசுவாசமூட்டல் (சிபிஆர்) நுட்பத்தைப் பயன்படுத்தி அவரைக் காப்பாற்றினார். சென்னை லைஃப்லைன் மருத்துவமனையில் உள்ள தனது மருத்துவர்கள் குழுவின் உதவியுடன் 55 வயது முதியவரின் வயிற்றில் இருந்து ஆறு கிலோ கட்டியை இவர் அகற்றினார்.